บลจ.ไทยพาณิชย์ขาย 2 กองทุนใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

บริษัทหลักทรัพย์จัดการกองทุน (บลจ.) ไทยพาณิชย์ แจ้งว่า บริษัทจะเปิดขายกองทุนในครั้งแรกจำนวน 2 กองทุน ระหว่างวันที่ 511 ต.ค. 2553 ได้แก่ กองทุนเปิดไทยพาณิชย์พันธบัตรและตราสารธนาคาร 17 (SCBGBANK17) ซึ่งเป็นกองทุนที่ลงทุนในตราสารหนี้ภาครัฐและตราสารหนี้ภาคธนาคาร ได้แก่ ตั๋วเงินคลังและตั๋วแลกเงินธนาคารธนชาต ธนาคารนครหลวงไทย และธนาคารทิสโก้
กองทุน SCBGBANK17 มีอายุโครงการประมาณ 3 เดือน มีขนาดโครงการ 2,000 ล้านบาท ลงทุนขั้นต่ำ 1 หมื่นบาท คาดการณ์ผลตอบแทนสุทธิประมาณ 1.55% ต่อปี
กองทุนเปิดไทยพาณิชย์พันธบัตรและตราสารธนาคาร 18 (SCBGBANK18) ซึ่งเป็นกองทุนที่ลงทุนในตราสารหนี้ภาครัฐและตราสารหนี้ภาคธนาคาร ได้แก่ ตั๋วเงินคลังและตั๋วแลกเงินธนาคารไทยพาณิชย์ ธนาคารนครหลวงไทย ธนาคารธนชาต
กองทุน SCBGBANK18 มีอายุโครงการประมาณ 6 เดือน มีขนาดโครงการ 2,000 ล้านบาท ลงทุนขั้นต่ำ 1 หมื่นบาท คาดการณ์ผลตอบแทนสุทธิประมาณ 1.70% ต่อปี